62022TJ0466_INF
Απόφαση του Γενικού Δικαστηρίου (ένατο τμήμα)της 18ης Οκτωβρίου 2023 – ΕΤΕπ κατά Συρίας
(Υπόθεση T‑466/22) (
1
)
«Ρήτρα διαιτησίας – Δανειακή σύμβαση σχετικά με έργο προμήθειας ύδατος σε τρίτη χώρα – Μη εκτέλεση της συμβάσεως – Επιστροφή προκαταβληθέντων ποσών – Τόκοι υπερημερίας – Ερήμην διαδικασία»
1.
Ένδικη διαδικασία – Προσφυγή ενώπιον του Γενικού Δικαστηρίου – Εφαρμογή της ερήμην διαδικασίας – Υποχρέωση του Γενικού Δικαστηρίου να επιδικάσει στον ασκήσαντα το ένδικο βοήθημα τα αιτήματά του – Προϋποθέσεις – Παράλειψη του καθού να απαντήσει εντός της ταχθείσας προθεσμίας
(Κανονισμός Διαδικασίας του Γενικού Δικαστηρίου, άρθρο 123 § 1)
(βλ. σκέψεις 13-16, 21, 27, 32, 33)
2.
Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Σύμβαση δανείου συναφθείσα από την Ευρωπαϊκή Τράπεζα Επενδύσεων με τη Συρία – Αρμοδιότητα του Γενικού Δικαστηρίου καθοριζόμενη από τα άρθρα 256 και 272 ΣΛΕΕ και από τη ρήτρα διαιτησίας
(Άρθρα 256 §1 και 272 ΣΛΕΕ)
(βλ. σκέψεις 17, 19, 20)
3.
Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Σύμβαση δανείου συναφθείσα από την Ευρωπαϊκή Τράπεζα Επενδύσεων με τη Συρία – Παράβαση από τη Συρία των συμβατικών της υποχρεώσεων – Aγωγή ασκηθείσα από την Τράπεζα εξ ονόματος της Ένωσης – Παραδεκτό – Η Επιτροπή ανέθεσε στην Ευρωπαϊκή Τράπεζα Επενδύσεων να κινήσει διαδικασία ανάκτησης εξ ονόματος της Ένωσης
(Άρθρα 256 §1 και 272 ΣΛΕΕ)
(βλ. σκέψεις 23-26)
Διατακτικό
Το Γενικό Δικαστήριο αποφασίζει:
1)
Η Αραβική Δημοκρατία της Συρίας υποχρεούται να καταβάλει στην Ευρωπαϊκή Ένωση, εκπροσωπούμενη από την Ευρωπαϊκή Τράπεζα Επενδύσεων (ΕΤΕπ) το ποσό των 363150,97 ευρώ που αντιστοιχεί σε κεφάλαιο, συμβατικούς τόκους και τόκους υπερημερίας, οφειλόμενους την 30ή Ιουνίου 2022.
2)
Ως προς το ποσό των 301679,16 ευρώ που περιλαμβάνει την κύρια απαίτηση, οφείλονται τόκοι υπερημερίας με ετήσιο επιτόκιο 3,5 % από 30ής Ιουνίου 2022 και μέχρι την ημερομηνία καταβολής του εν λόγω ποσού.
3)
Η Αραβική Δημοκρατία της Συρίας φέρει τα δικαστικά έξοδα.
(
1
)	ΕΕ C 359 της 19.9.2022.